**James Bedford Harris** (født 12. november 1934 i Terrell i Texas, død 9. august 2011 i Shreveport i Louisiana) var en defensive back i amerikansk fotball som spilte for Philadelphia Eagles, Los Angeles Rams og Dallas Cowboys i National Football League (NFL). Han spilte også én sesong for Dallas Texans i American Football League (AFL). Han spilte college football på University of Oklahoma.

Tidlig liv
----------

Harris, som var født i Terrell i Texas, ledet skolelaget til Terrell High School til delstatstittelen i 1953. Selv om han først ville spille for hovedtrener Bear Bryant på Texas A&M University klarte hovedtrener Bud Wilkinson å overtale ham til å gå på University of Oklahoma etter at Wilkinson skaffet Harris en jobb i oljefeltene i Oklahoma.

Han spilte college football da han gikk på University of Oklahoma, hvor han var en startende quarterback under store deler av Oklahoma Sooners’ seierrekke på 47 kamper.

Harris var ubeseiret etter han ble quarterback i 1954-sesongen etter at starteren Gene Calame knakk høyre kragebein. Han var også ubeseiret i 1955 og 1956, hvor han i begge sesongene ledet laget til det nasjonale mesterskapet.

Han vant alle de 25 kampene han startet, med 39 fullførte pasninger fra 80 forsøk for 745 yards og ti touchdownpasninger. Han hadde også 254 løp for 1 237 yards og 11 touchdowns.

I 2013 ble han innlemmet i Oklahoma Sports Hall of Fame.

Profesjonell karriere
---------------------

### Philadelphia Eagles

Harris ble draftet av Philadelphia Eagles i femte runde (#50) av NFL Draft i 1957. I sitt første år ble han trent som en defensive back. Den 26. mai 1958 ble han og offensive tackle Buck Lansford byttet sammen med et draft pick i første runde til Los Angeles Rams mot quarterback Norm Van Brocklin.

### Los Angeles Rams

I 1958 spilte Harris i 12 kamper og hentet inn fire interceptions. I 1960 ble han byttet til Dallas Cowboys mot et pick i femte runde (#60) i 1962.

### Dallas Texans

Som en free agent signerte han den 14. april 1960 kontrakt med Dallas Texans i American Football League, etter å ha tilbragt ett år som trener på University of Oklahoma. Han ble midlertidig hindret i å spille for Texans da Dallas Cowboys forsøkte å hindre ham i å spille for noen andre lag med et søksmål. Han spilte 14 kamper for Texans, i hovedsak som en reservespiller.

### Dallas Cowboys

I 1961 gikk Harris til Dallas Cowboys etter at en domstol dømte i lagets favør i søksmålet. Han spilte 11 kamper hvorav fire var som starter, og hadde to interceptions. Etter sesongen valgte han å legge opp.

Privatliv
---------

Harris var en assistenttrener for skolelaget i amerikansk fotball på University of Oklahoma i 1959. Etter å ha lagt opp var han medeier i et oljeselskap som het Midroc Operating Company. Den 9. august 2011 døde han av lungekreft.

Referanser
----------

1. ↑  Hoover, John E. (10. august 2011). «Sooner QB great Jimmy Harris dies». *Tulsa World* **(engelsk)**. Besøkt 27. november 2023.
2. ↑  Aber, Ryan (4. august 2013). «Oklahoma Sports Hall of Fame: Former OU quarterback Jimmy Harris will be presented by Jay Wilkinson». *The Oklahoman* **(engelsk)**. Besøkt 27. november 2023.
3. ↑  «Eagles Draft Harris; Rams Take Derby». *Ellensburg Daily Record* **(engelsk)**. 31. januar 1957. Besøkt 27. november 2023 – via Google News.
4. ↑  «Philadelphia Eagles Get Van Brocklin». *Reading Eagle* **(engelsk)**. 27. mai 1958. Besøkt 27. november 2023 – via Google News.
5. ↑  «Jimmy Harris Signs With Dallas Texans». *The Victoria Advocate* **(engelsk)**. 15. april 1960. Besøkt 27. november 2023 – via Google News.
6. ↑  «Cowboys Try To Block Out Player In New Grid League». *The Bulletin* **(engelsk)**. 23. juli 1960. Besøkt 27. november 2023 – via Google News.
7. ↑  «Poke rookies in camp early». *The Bulletin* **(engelsk)**. 14. juli 1961. Besøkt 27. november 2023 – via Google News.
8. ↑  Tramel, Berry (9. august 2011). «The quarterback who never lost, OU's Jimmy Harris, dies at 76». *The Oklahoman* **(engelsk)**. Besøkt 27. november 2023.

| * v
* d
* r
Philadelphia Eagles NFL draft picks i 1957 |
| --- |
| 
* Clarence Peaks
* Billy Ray Barnes
* Tommy McDonald
* Sonny Jurgensen
* Jimmy Harris
* Tom Saidock
* Hal McElhaney
* Harold Davis
* Don Bruhns
* Gil Shoaf
* Buddy Dike
* Hubert Bobo
* Jerry Cashman
* Mort Moriarty
* John Nocera
* Dan Radakovich
* Billy Kelley
* Paul Harasimowicz
* Leroy Thompson
* Charley Brooks
* John Simerson
* Lou Lovely
* Dennis McGill
* Bob Ratliff
* Al Richardson
* Frank Hall
* Clem Corona
* John Niznik
* Larry Hubbard

 |

| * v
* d
* r
Dallas Texans spillerstall i åpningssesongen 1960 |
| --- |
| 
* 14 Hunter Enis
* 18 Don Flynn
* 19 Cotton Davidson
* 21 Dave Webster
* 22 Johnny Bookman
* 23 Jim Swink
* 28 Abner Haynes
* 30 Jack Spikes
* 32 Bo Dickinson
* 33 Curley Johnson
* 35 Smokey Stover
* 36 Clem Daniels
* 40 Charlie Jackson
* 42 Johnny Robinson
* 44 Jimmy Harris
* 46 Carroll Zaruba
* 48 Duane Wood
* 50 Jim Barton
* 54 Ted Greene
* 55 Tom Dimmick
* 56 Walt Corey
* 60 Al Reynolds
* 61 Bob Hudson
* 62 Sid Fournet
* 63 Marvin Terrell
* 64 Bill Krisher
* 66 Dick Frey
* 68 R.B. Nunnery
* 69 Sherrill Headrick
* 70 Jack Stone
* 71 Ray Collins
* 72 Paul Rochester
* 74 Jerry Cornelison
* 75 Rufus Granderson
* 76 Walter Napier
* 79 Charley Diamond
* 80 Max Boydston
* 85 Ed Bernet
* 86 Paul Miller
* 87 Mel Branch
* 88 Chris Burford
* 89 Bob Bryant

* **Hovedtrener:** Hank Stram

* **Assistenttrenere:** Ed Hughes
* Bill Walsh

 |